حناکهر:بايد پاک امريکا اړيکو کې پاکستانى اولس ملکيت ولري
حنا رباني کهر وویل پاکسان کې ټولې فيصلې پارليمنټ کوي او په هيواد کوم يو فرد حکومت نۀ کوي. شيري رحمان امريکا سره داړيکو په اړه دپارليمنټ دنظرثانۍ درپورټ په زغملو دامريکائي چارواکو ستائينه وکړه
دپاکستان دبهرنو چارو وزيرې حنا رباني کهر وئيلي دي اسلام اباد امريکا سره داسې اړيکې جوړول غواړي چې پخپل مينځي درناوي بنياد لري، دپاکستان خپلواکۍ ته پکې احترام وي او پاکستانى اولس پکې ملکيت لري. ايم سي اين بي سي چينل سره يوه مرکه کې حنا رباني کهر وويل ددواړو هيوادونو ترمينځ شراکت داري داسې پکار ده چې نتيجې ولري او دغه نتيجې ددواړو هيوادونو پاکستان او امريکا په گټه کې وي او په افغانستان کې فعاليت کوونکو دنيټو دغړو هم. تير کال دنومبر په 26مه نيټه دافغان پولې ترڅنگ مومند ايجنسۍ کې په سلاله نومې امنيتي پوسته دنيټو په بريد کې دوژل شوؤ پاکستاني عسکرو دوژنې او ددغه پيښه څخه وروستو دپاکستان او امريکا ترمينځ اړيکو کې درامينځته شوي تاؤتريخوالي په اړه حنا رباني کهر وويل که چرې ديو شيبې لپاره داسې فکر وکړو چې27 کسوړۍ چې پکې مړي پراتۀ وي او امريکا ته يوړل شي، امريکائي اولس ته ووئيل شي چې په دغو کسانو پاکستاني پوځيانو ډزې کړي ، په داسې صورت کې به امريکا کې دمخالفت کچه څومره وي؟ زۀ باور لرم چې ډيره لوړه. هغې وويل دپارليمنټ نظرثاني سره مونږ ته دهر څه سمولو يوه ناوياته موقع ترلاسه ده. رباني کهر وويل دداسې رقم اړيکو جوړول چې تلپاتې وي، پاکستانى اولس او پارليمنټ پکې ملکيت لري به ورانه نۀ وي. هغې دموثره اړيکو لپاره دپاکستان د خپلواکۍ په زيات ارزښت ټينگار وکړو. بلخوا په امريکا کې دپاکستان سفيرې شيري رحمان هم دشورو په ورځ په ډاگه کړې ده چې دپاکستان او امريکا دمستقبل داړيکو فيصله به پارليمنټ کوي. هغې وويل پاکسان کې ټولې فيصلې پارليمنټ کوي او په هيواد کوم يو فرد حکومت نۀ کوي. شيري رحمان امريکا سره داړيکو په اړه دپارليمنټ دنظرثانۍ درپورټ په زغملو دامريکائي چارواکو ستائينه وکړه. هغې وويل چې امريکا سره به داړيکو په اړه نوي قواعد او ضوابط روڼ انده وي او پخپل مينځي درناوي به اساس لري. هغې پاکستان کې دامريکائي ډرون بريدونو دبندولو غوښتنه هم وکړه.